钦定古今图书集成/明伦汇编/官常典/第735卷 > 韩成
## 钦定古今图书集成/明伦汇编/官常典/第735卷 > 韩成

按《凤阳府志》：成有勇略，从明太祖起兵，率先陷阵，屡
立大功。陈友谅攻南昌急，太祖率兵往救，大战于鄱
阳湖，被围，计无所出，成进曰：“臣闻古人有杀身成仁
者，臣不敢辞。”遂赐成龙袍冠冕与太祖服同对贼众
投水中，贼遂退。友谅败死，封成高阳侯，建忠臣祠于
康郎山，成位第一子观袭广西卫指挥佥事。